Feliratkozás a Járvány hírlevélre Minden hétköznap elküldjük, amit a járványról tudni érdemes. Iratkozz fel, és vigyázzunk egymásra!

A legtöbb külügyminiszterrel és diplomatával szemben Szijjártó Péter továbbra is személyesen intézi az ügyeit. Alig egy hete, amikor Kelemen Hunorral, a Romániai Magyar Demokrata Szövetség (RMDSZ) elnökével találkozott, meg is mutatta, hogy mit NEM szabad csinálni járvány idején, és a kínai nagykövettel is szívesen lejattolt.

Most Facebook-oldalára posztolt egy képet, melyen az látható, hogy kíséretével megérkezik Bulgáriába, és mindenkin van maszk, csak rajta nincs.

Ezzel szemben az európai uniós csúcsot videókonferencia keretében tartják meg, hogy senki se fertőzhessen össze senkit, vagy ahogy ma Gulyás Gergely mondta: ez felel meg a „legújabb diplomáciai szokásoknak”.

„A nemzetközi diplomácia is szinte teljesen leállt, hiszen senki nem utazik a vírus miatt” - tette hozzá.

A Népszava egyébként már egy hete feltett több kérdést a külügyminisztériumnak arról, hogyan védik a sokat utazó Szijjártót, de nem kaptak válaszokat.